Pääepäilty on saanut surmansa, mahdollista toista asemiestä etsitään.

Viimeisimpien tietojen mukaan yksi poliisi on menehtynyt.

Kaksi poliisia on haavoittunut.

Päätekijäksi epäilty asemies, Abu Yussef, on saanut surmansa.

Hän oli ISIS-terroristijärjestön jäsen.

Yussef oli maan turvallisuuspalvelun tiedossa ollut henkilö.

Tiedot mahdollisesta toisesta ampujasta vaihtelevat.

Käynnissä on suurtutkinta terroristin kontaktien selvittämiseksi.

ISIS-terroristijärjestö tai siihen kytkeytyvä ryhmä on ilmoittanut olleensa iskun takana.

ISIS ilmoitti Amaq-propagandatoimistonsa kautta, että ampuja oli belgialainen ja Isisin taistelija.

Kuollut pääepäilty on nimeltään Abu Yussef.

Mies oli Ranskan viranomaisten tiedossa.

Uutistoimisto AFP kertoo lähteisiinsä viitaten, että miehen epäiltiin suunnittelevan poliiseihin kohdistuvaa iskua.

Nyt käynnissä on suurtutkinta, jossa pyritään saamaan selvyys Yussefin kontakteista ja apureista.

Poliisi on tehnyt ratsian miehen käyttämään asuntoon ja myös muita kotietsintöjä on tehty.

Torstain tapahtumat

Kolmea poliisia ammuttiin Pariisin ydinkeskustassa konetuliaseella. Ampujia oli ainakin yksi, mahdollisesti kaksi.

Ammuskelu tapahtui maailmankuululla Champs-Elysees-kadulla.

Maan sisäministeriön mukaan poliiseja ammuttiin tarkoituksella ja tapauksesta on käynnistetty tutkinta terrorismin vastaisessa yksikössä.

Torstai-illan kuluessa tiedot tapahtuneesta vaihtelivat jatkuvasti.

Hieman ennen vuorokauden vaihtumista maan sisäministeriön tiedottaja kertoi, että yksi poliisi on kuollut.

Kaksi poliisia olisivat puolestaan vakavasti haavoittuneita.

Aiemmin uutistoimistot välittivät tietoja, joiden mukaan yksi poliisi olisi kuollut paikalle, ja toinen myöhemmin saamiinsa vammoihin. Kolmannesta poliisista ei edes puhuttu, ennen kuin tapahtumien kulusta oli välitetty oikeaa tietoa julkisuuteen.

AOP

Reuters kertoo poliisilähteen perusteella, että iskuun osallistuneita henkilöitä olisi ollut kaksi.

Poliisi ampui toisen heistä kuoliaaksi melko pian tapahtumien jälkeen.

Kuinka isku tapahtui

Poliisin mukaan auto pysähtyi liikennevaloissa. Sitten ampuja nousi autosta ja avasi tulen poliiseja kohti.

Silminnäkijän mukaan ampuja käytti konetuliasetta.

Iskun epäilty päätekijä sai surmansa poliisin luodeista.

Toista mahdollista tekijää etsitään yhä osana laajaa terrorismitutkintaa.

Mediassa olleiden tietojen mukaan kyseisestä toisesta ampujasta on annettu pidätysmääräys.

Viranomaiset eivät kuitenkaan vahvista toisen ampujan olemassaoloa.

Maan sisäministeriön mukaan ei voida sulkea pois, että päätekijä olisi toiminut yksin

Pariisissa on käynnissä suurtutkinta epäillyn päätekijän, nyt siis kuolleen, kontaktien selvittämiseksi.

Poliisi on tehnyt muun muassa kotietsintöjä.

Ranskan presidentti Francois Hollande on kutsunut perjantaiksi koolle hätäkokouksen.

Presidentti on myös vakuuttanut, että viranomaiset tekevät kaikkensa sunnuntain presidentinvaalin 1. kierroksen äänestysrauhan turvaamiseksi.

Vaalien kaksi pääehdokasta, Marie Le Pen ja Francoins Fillon ovat peruneet perjantain kampanjatilaisuudet iskun vuoksi.

Jutun tietoja ja myös otsikkoa on päivitetty lukuisia kertoja torstai-illan ja yön aikana. Osa alkuvaiheen tiedoista tarkentui yön kuluessa. Lähteet: Reuters, AFP, STT, Twitter.